Biržų Kęstučio gatvės tiltas

Biržų Kęstučio gatvės tiltas – kelių transporto tiltas Biržuose, Kęstučio gatvėje, nutiestas per Agluoną, 0,3 km į pietryčius nuo Širvėnos ežero pakrantės. Tiltas stovi miesto istorinėje dalyje. Žemiau tilto palei upę įrengta poilsio zona, upėje šiltuoju metų laiku veikia fontanai.
miniatiūra|left|Naujas tiltas (su senuoju už jo) tarpukaryje (fot. Petras Ločeris)
 Istorija 

Pasibaigus I pasauliniam karui, 1922 m. buvo parengtas naujas Biržų miesto generalinis planas. Jame pažymėtas ir tiltas per Agluoną. Prieš tai buvo mediniai tiltai. Pirmasis gelžbetoninis tiltas šioje vietoje pastatytas 1928 m.Biržų krašto tiltai paneveziokrastas.pavb.lt Akiro Biržio knygoje 1932 m. pateikta žinių apie šio tilto statybą: „Biržų mieste šiemet baigiamas pastatyti 20,2 mtr. ilgio gelžbetoninis tiltas per Apaščią, kuris kainuos 58.500 litų. Kitas tiltas per Agluoną pastatytas 1928 mt.“Akiras Biržys. „Lietuvos miestai ir miesteliai. II tomas. Biržų apskritis“ Kaunas, 1932 m., p. 100 (Archive.org) Šias Biržų permainas užfiksavo tuometis fotografas Petras Ločeris. Tuomet tiltas stovėjo buvusioje Pasvalio gatvėje, kuri Miesto tarybos nutarimu 1933 m. pavadinta Kęstučio gatve atkarpoje nuo Vytauto gatvės iki Murovankos.Dėl Sąjungos ir Tarybų gatvių pavadinimų birzai.lt 2022-08-02 

1997 m. AB „Biržų melioracija“ atliko 1928 m. statyto tilto remontą.Tilto remontas Kęstučio gatvėje. Archeologijos žvalgomieji tyrinėjimai 1997 m. lad.lt Tilto per Agluonos upę PK2+70 remonto darbų projektą parengė AB „Panevėžio hidroprojektas“. Tiltas stovėjo susiaurintoje upės vietoje, buvo trijų tarpatramių. Pagrindiniu tarpatramiu perdengta upės vaga. Kraštiniai tarpatramiai – angos virš sutvirtintų patiltės pylimų. Monolitinę perdangą sudarė gembinės konstrukcijos išilginės sijos su standumo briaunomis.

Pradėjus vykdyti žemės darbus, Lietuvos istorijos institutas tilto aplinkoje atliko žvalgomuosius archeologinius tyrimus. Kultūriniame sluoksnyje aptikta radinių, susijusių su buvusiais tiltais. Po tilto asfaltbetonio sluoksniu atkastas akmenų grindinys, paklotas XX a. 3–4 dešimtmetyje. Atsidengė senojo medinio tilto fragmentai, skersai ir išilgai sukalti rąstai. Senasis tiltas buvo labai žemas, galėjo būti pastatytas XIX a. Jis išliko pastačius virš jo gelžbetoninį tiltą, kuris užfiksuotas P. Ločerio nuotraukoje. Taip pat 2,8 m gylyje nuo kelio paviršiaus rasta 6 m pločio supilta akmenų juosta, kuri galėjo būti senoji brasta per Agluoną.

 Po rekonstrukcijos 

2022 m. Kęstučio gatvės tiltas rekonstruotas.Kaip atrodys naujasis tiltas? birzietis.lt 2022-06-03Tilto Kęstučio gatvėje rekonstravimas visitbirzai.lt 2022-08-24 Gegužės–gruodžio mėnesiais eismas tiltu buvo uždarytas: automobiliai nukreipti į apylankas, pėstiesiems įrengtas pontoninis tiltelis. Rekonstruoto tilto ilgis 26,13 m, važiuojamosios dalies plotis 7 m (dvi 3,5 m pločio eismo juostos). Pagrindinė atsinaujinusio tilto naujovė – smarkiai išplatėjusios tilto dalys, skirtos pėstiesiems. Jos yra iš abiejų važiuojamosios dalies pusių ir siekia po 3,5 m pločio. Tiltas vienos angos. 

Tilto atnaujinimo darbus vykdė AB HISK. Buvo nuardytos buvusios konstrukcijos iki projekte nurodyto lygio. Įrengtos naujos krantinės atramos ir atraminės sienos, sijų perdanga. Įrengti metaliniai turėklai ir kelio atitvarai. 

Tiltui pagaminta metalinė tvorelė, atkartojanti šalia esančių Biržų banko rūmų dekoratyvinę tvorelę su stilizuota lietuviška ornamentika.Atidarytas eismas rekonstruotu Kęstučio gatvės tiltu per Agluonos upę birzai.lt 2022-12-22

 Šaltiniai 


 Nuorodos 

 Ar galime drąsiai važiuoti per Biržų tiltus? siaure.lt 2023-02-23

 Tiltas per Agluonos upę limis.lt ~1928 m.

Kategorija:Biržai
Kategorija:Lietuvos sijiniai tiltai
Kategorija:Biržų rajono tiltai